*****

ΚΑΝΟΝΙΣΜΟΣ (ΕΟΚ) αριθ. 100/85 ΤΗΣ ΕΠΙΤΡΟΠΗΣ

της 15ης Ιανουαρίου 1985

που τροποποιεί τον κανονισμό (ΕΟΚ) αριθ. 1624/76 περί των ειδικών διατάξεων σχετικά με την πληρωμή της ενισχύσεως για το αποκορυφωμένο μετουσιωμένο γάλα σε σκόνη ή μεταποιημένο σε σύνθετες ζωοτροφές στο έδαφος ενός άλλου κράτους μέλους

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1557/84 (2), και ιδίως το άρθρο 10 παράγραφος 3,

Εκτιμώντας:

ότι, κατ' εφαρμογή του άρθρου 3 παράγραφος 1 τρίτο εδάφιο του κανονισμού (ΕΟΚ) αριθ. 986/68 του Συμβουλίου της 15ης Ιουλίου 1968 περί καθιερώσεως των γενικών κανόνων σχετικά με τη χορήγηση ενισχύσεων για το αποκορυφωμένο γάλα σε σκόνη που προορίζεται για τη διατροφή των ζώων (3), όπως τροποποιήθηκε τελευταία από τον κανονισμό (ΕΟΚ) αριθ. 2178/84 (4), ο κανονισμός (ΕΟΚ) αριθ. 1624/76 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1102/83 (6), καθορίζει τους όρους υπό τους οποίους ένα αποστέλλον κράτος μέλος εξουσιοδοτείται να καταβάλει την ενίσχυση στο αποκορυφωμένο γάλα σε σκόνη ή στον ορό του γάλακτος σε σκόνη, που έχουν παραχθεί στην επικράτειά του και προορίζονται για μετουσίωση ή για να χρησιμοποιηθούν στην επικράτεια άλλου κράτους μέλους προορισμού, για την παρασκευή σύνθετων τροφών·

ότι πρέπει να επεκταθεί το πεδίο εφαρμογής του κανονισμού (ΕΟΚ) αριθ. 1624/76 και να προσαρμοσθούν ορισμένες από τις διατάξεις του ώστε να επιτραπεί στο κράτος μέλος παρασκευής του μερικώς αποκορυφωμένου γάλακτος σε σκόνη να καταβάλει την ενίσχυση που αναφέρεται στο άρθρο 2 παράγραφος 1 στοιχεία ε) και στ) του κανονισμού (ΕΟΚ) αριθ. 986/68, οι λεπτομέρειες των οποίων έχουν θεσπισθεί από τον κανονισμό (ΕΟΚ) αριθ. 3714/84 της Επιτροπής (7), όταν το σχετικό προϊόν προορίζεται για μετουσίωση ή για να χρησιμοποιηθεί για την παρασκευή σύνθετων τροφών στην επικράτεια άλλου κράτους μέλους προορισμού·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1624/76 τροποποιείται ως εξής:

1. Στο άρθρο 1, προστίθεται το ακόλουθο εδάφιο:

«Όσον αφορά το αποκορυφωμένο γάλα σε σκόνη που αναφέρεται στο άρθρο 2 παράγραφος 1 στοιχεία ε) και στ) του κανονισμού (ΕΟΚ) αριθ. 986/68, εφαρμόζονται οι διατάξεις του άρθρου 1 παράγραφος 5 του κανονισμού (ΕΟΚ) αριθ. 1725/79.»

2. Στο άρθρο 2 παράγραφος 1, το κείμενο του στοιχείου α) αντικαθίσταται από το ακόλουθο κείμενο:

«α) εφόσον το αποκορυφωμένο γάλα σε σκόνη ως έχει ή ενσωματωμένο σε μείγμα πληροί τους όρους που αναφέρονται στο άρθρο 1 του κανονισμού (ΕΟΚ) αριθ. 1725/79 και έχει, στο αποστέλλον κράτος μέλος, υποστεί τον σχετικό έλεγχο που αναφέρεται στο άρθρο 10 του εν λόγω κανονισμού·».

3. Στο άρθρο 2 παράγραφος 2, το τελευταίο εδάφιο αντικαθίσταται από το ακόλουθο κείμενο:

«Στο τετραγωνίδιο αριθ. 106 αναγράφεται:

α) - αν πρόκειται για το αποκορυφωμένο γάλα σε σκόνη που αναφέρεται στο άρθρο 2 παράγραφος 1 στοιχεία γ) και δ) του κανονισμού (ΕΟΚ) αριθ. 986/68, η ημερομηνία συμπλήρωσης των τελωνειακών διατυπώσεων εξαγωγής,

- αν πρόκειται για το αποκορυφωμένο γάλα σε σκόνη που αναφέρεται στο άρθρο 2 παράγραφος 1 στοιχεία ε) και στ) του κανονισμού (ΕΟΚ) αριθ. 986/68, ανάλογα με την περίπτωση:

- η ημερομηνία λήξης της προθεσμίας για την υποβολή των προσφορών του ειδικού διαγωνισμού που αναφέρεται στο άρθρο 13 του κανονισμού (ΕΟΚ) αριθ. 3714/84,

- η ημερομηνία παραλαβής της αίτησης που αναφέρεται στο άρθρο 22 του εν λόγω κανονισμού·

β) το καθαρό βάρος του αποκορυφωμένου γάλακτος σε σκόνη εφόσον τούτο δεν εξάγεται ως έχει·

γ) την περιεκτικότητα σε λιπαρές ουσίες του αποκορυφωμένου γάλακτος σε σκόνη.»

4. Στο άρθρο 2 παράγραφος 5 στο πρώτο εδάφιο, προστίθεται το ακόλουθο κείμενο :

«Εντούτοις, όσον αφορά το αποκορυφωμένο γάλα σε σκόνη που αναφέρεται στο άρθρο 2 παράγραφος 1 στοιχεία ε) και στ) του κανονισμού (ΕΟΚ) αριθ. 986/68, πρέπει να παρασχεθεί η απόδειξη ότι η προθεσμία μετουσίωσης ή μεταποίησης είναι σύμφωνη με τις απαιτήσεις του άρθρου 8 παράγραφος 1 του κανονισμού (ΕΟΚ) αριθ. 3714/84. Σε περίπτωση υπέρβασης της προθεσμίας, εφαρμόζεται το άρθρο 20 του εν λόγω κανονισμού.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Ιανουαρίου 1985.

Για την Επιτροπή

Frans ANDRIESSEN

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 150 της 6. 6. 1984, σ. 6.

(3) ΕΕ αριθ. L 169 της 18. 7. 1968, σ. 4.

(4) ΕΕ αριθ. L 196 της 26. 7. 1984, σ. 6.

(5) ΕΕ αριθ. L 180 της 6. 7. 1976, σ. 9.

(6) ΕΕ αριθ. L 119 της 6. 5. 1983, σ. 13.

(7) ΕΕ αριθ. L 341 της 29. 12. 1984, σ. 65.